《次徐十题承天壁韵》
宋代·李彭

权门嗟来食，诸郎愿操瓢。独有聘君孙，诗裁九牛腰。

南州翁仲泣，祖风端未遥。汉庭给扶人，进随退晚朝。

凌烟在何许，潘镜二毛彫。抱瑟懒来齐，啜羹常见尧。

与子同臭味，何时共仪韶。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。